Diari Oficial de la Generalitat Valenciana


Sumari del DOGV 7837, del 26-07-2016 (2016/5957)

Resolució de 20 de juliol de 2016, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'instruments financers, per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, per a l'exercici 2016.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7837

Data del DOGV
:   26-07-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/5957


Data del document
:   20-07-2016

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

Resolució de 20 de juliol de 2016, del president de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'instruments financers, per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, per a l'exercici 2016. [2016/5957]  
BDNS (identif.): 302063.  
  
Per la Resolució de 8 de març de 2016, del president de l'Institut Valencià de Competitivitat Empresarial (IVACE), es convoca la concessió d'instruments financers per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, per a l'exercici 2016 (DOCV 7739, 11.03.2016).  
En l'article 13 de l'esmentada resolució s'arreplega que es podrà incrementar el pressupost de la convocatòria quan es produïsca un augment del crèdit disponible procedent d'altres convocatòries, en què s'hagen resolt sol·licituds per import inferior al gasto inicialment previst, o de les que es deriven obligacions liquidades o reconegudes per import inferior a l'ajuda que va ser concedida al seu dia, o bé quan el dit augment siga conseqüència d'una generació, ampliació o incorporació de crèdit.  
Havent-se produït i aprovat una generació de crèdit de 250.000 euros, destinada a esta convocatòria, l'objecte de la present resolució és ampliar pel dit import el pressupost per a la concessió dels instruments financers per a l'execució de mesures d'estalvi i eficiència energètica en els sistemes d'enllumenat públic exterior. La dotació pressupostària final seria de 1.000.000 euros.  
En virtut del que establix l'article 13 de la Resolució de 8 de març de 2016, del president de l'IVACE, sobre increment del pressupost per a la concessió dels instruments financers per mitjà d'aprovació de la corresponent modificació de la convocatòria, i de conformitat amb allò que disposa l'article 4.2.i del Decret 4/2013, de 4 de gener, del Consell, pel qual s'aprova el Reglament d'organització i funcionament de l'Institut Valencià de Competitivitat Empresarial (IVACE), resolc:  
  
  
Ampliar en 250.000 euros la dotació pressupostària corresponent a la convocatòria d'instruments financers per a l'execució de mesures d'estalvi i eficiència energètica en els sistemes d'enllumenat públic exterior existent en els municipis de la Comunitat Valenciana, per a l'exercici 2016, aprovada per Resolució de 8 de març de 2016, del president de l'IVACE (DOCV 7739, 11.03.2016). El pressupost total per a la dita convocatòria serà en conseqüència de 1.000.000 euros, amb càrrec a la línia pressupostària PT055000, «Finançament empresarial i de centres tecnològics».  
  
La present resolució entrarà en vigor l'endemà de la seua publicació en el Diari Oficial de la Comunitat Valenciana (DOCV).  
  
València, 20 de juliol de 2016.- El president: Rafael Climent González.